cyanic-selkie/wikianc huggingface dataset:
Vancouver internasjonale lufthavn
USA
Passasjerer på denne terminalen går gjennom preklarering til USA, og passerer således gjennom immigrasjon og toll i Vancouver før de kommer til avgangshallen. Flyene kan således fly til innenriksterminalene i USA, og kan også betjene flyplasser uten utenriksterminal i USA. Vancouver er én av åtte lufthavner i Canada med slik preklarering.
Ariastes
Ariastes er en slekt av biller som tilhører familien trebukker (Cerambycidae).
Utseende
Middelsstore, noe brede, langbeinte, lyst brunlige trebukker. Antennene er ganske tynne, litt kortere enn kroppen. Pronotum er trapesformet, lengre enn bredt, mye smalere enn dekkvingene, som er litt innbuktet i midten. Beina er lange, lårene litt fortykkede.
Utbredelse
Artene er endemiske for Madagaskar.
Åskilje
Åskilje (sørsamisk: Jeanoejåakoe) er et lite tettsted i Storumans kommun i Västerbottens län i Sverige.
Kunstnerens mor Ane Hedvig Brøndum i den blå stue
Kunstnerens mor Ane Hedvig Brøndum i den blå stue er et maleri fra 1909 av den danske billedkunstneren Anna Ancher.
Billedet forestiller kunstnerens mor sittende i en stol med mange puter mens hun leser ved et skrivebord foran vinduet. Etter ektemannens død i 1890 drev hun sammen med sønnen Degn og døtrene døtrene Marie og Hulda Brøndums Hotel i Skagen. Da hun kom opp i 70-årene overlot hun helt hotelldriften til barna, og tilbragte i stedet tiden i den blå stue på hotellet, hvor hun leste bøker og skrev brev.
Anna Ancher har malt flere bilder av sin mor sittende i den blå stue. Disse kjennetegnes ved, at den avbildede personen ikke gjengjelder beskuerens blikk. Sammen med Theodor Philipsen regnes hun som en av de betydeligste, impresjonistiske malere i Danmark.
Henning Howlid Wærp
Henning Howlid Wærp (født 4. februar 1959) er en norsk litteraturforsker, kritiker og forfatter.
Han ble dr.art. ved Universitetet i Oslo i 1996 på en avhandling om naturlyrikk hos Andreas Munch, Vilhelm Krag og Hans Børli. Han har seinere blant annet forska på Knut Hamsun og Cora Sandel, økokritikk og polarlitteratur, og har redigert en antologi over prosadikt på norsk. Howlid Wærp er professor i nordisk litteraturvitenskap ved Universitetet i Tromsø. Han er født og oppvokst på Kongsberg, har lærerutdanning fra Kristiansand lærerhøgskole og underviste flere år i grunnskole og videregående skole, og to år ved Universitetet i Groningen, Nederland, før han tok doktorgrad i nordisk litteratur ved Universitetet i Oslo.
Litteraturkritiker i Bokvennen (2001–2005), Nordnorsk Magasin (2006–2016) og i Aftenposten (fra 2010).
Medredaktør for ''Edda. Nordisk tidsskrift i litteraturvitenskap (2006–2010); Nordlit. Tidsskrift for litteratur og kultur (1997–2016); Hamsun-Selskapet s skriftserie'' (1997–2016).
Giuseppe Ugolini
Giuseppe Ugolini (født 6. januar 1783 i Macerata i Kirkestaten, død 19. desember 1867 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i februar 1838 av pave Gregor XVI, med San Giorgo in Velabro som titulus, senere med Santa Maria in Via Lata.
Han deltok ved konklavet 1846 som valgte pave Pius IX.
Henning Howlid Wærp
Gjesteforsker: ved Universitetet i Berkeley, California 2008-2009 og 2018-2019; ved Columbia Universitetet i New York 2013-2014.
Bibliografi
Bøker oversatt til andre språk
''L´Artique de la littérature norvégienne. De Fridtjof Nansen à Anne B. Ragde.'' - Presses de l´Université du Québec 2021.
Stegoplax
Stegoplax  er en av i alt 18 slekter innenfor Cyproideidae-familien, som er plassert direkte i den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Gruppen og dens typeart ble oppdaget og beskrevet av den norske havforskeren Georg Ossian Sars.
Ferjesambandet Havøysund–Gunnarnes
Ferjesambandet Havøysund–Gunnarnes krysser havområdet mellom Gunnarnes ferjekai på Rolvsøya og Havøysund ferjekai på Porsangerhalvøya i Måsøy kommune som del av fylkesvei 8040. Sambandet er del av et kombinert samband med hurtigbåter der bestemte fartøyer også kan transportere biler, det drives av Boreal Sjø.
Ferjestrekningen har en lengde på 24,1 km og en overfartstid på 30 minutter.
Luigi Ciacchi
Luigi Ciacchi (født 16. august 1788 i Pesaro i Kirkestaten, død 17. desember 1865 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i februar 1838 av pave Gregor XVI.
Han deltok ved konklavet 1846 som valgte pave Pius IX.
Pentelia
Pentelia er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore til ganske store (17-29 millimeter), avlange, blankt svarte oldenborrer. Antennene består av ti ledd der de tre eller fem ytterste danner en klubbe. Snuten (clypeus) er dypt innskåret i midten. Dekkvingene er kraftig punkterte, hver dekkvinge med fem svakt opphøyde lengderibber.
Utbredelse
Gruppen er utbredt i Sørøst-Asia (Java, Borneo, Sumatra, Malaysia).
Systematisk inndeling
Noen arter som før ble regnet til denne slekten er nå ført til en egen slekt, Neopentelia.
Nintendogs
Nintendogs (japansk: ニンテンドッグス, romanisert: Nintendoggusu) er et kjæledyrsimulatorspill til Nintendo DS som går ut på å oppdra virtuelle hunder. Det finnes fire forskjellige versjoner av spillet: Chihuahua & Friends, Dachshund & Friends, Labrador & Friends (Shiba & Friends i Japan) og Dalmatian & Friends. Forskjellen mellom disse versjonene er minimale. Det som i hovedsak skiller de fra hverandre, er at man begynner med forskjellige hunder i starten. Alle hunder er etter hvert mulig å få tak i, i alle versjonene.
I 2011 kom en oppfølger til Nintendogs på Nintendo 3DS kalt Nintendogs + Cats, som også inneholder katter.
Gameplay
Spillet begynner med at spilleren kjøper en hund og gir den et navn, som må snakkes inn i mikrofonen slik at hunden læres opp til å gjenkjenne det. Deretter er det opp til spilleren å oppdra hunden. Det er mulig å kjøpe mat og leker til hunden, gå virtuelle turer med den, og lære den triks. For å få penger til å kjøpe ting, kan man delta i forskjellige konkurranser med hunden: frisbeehenting, agility trial og lydighetskonkurranse.
Nettotonn
Nettotonn (NT) er mål for volumet av et skips lasterom eller lastetanker etter Skipsmålingskonvensjonen av 1969.
Ng Ka Long
Ng Ka Long (født 24. juni 1994) er en hongkongkinesisk badmintonspiller. Han har ingen større internasjonale seniortitler, men tok blant annet gull under junior-VM i badminton i 2012.
Nettotonn
MERK: nettotonn og nettotonnasje har ingenting med skipets vekt, lasteevne eller kilo å gjøre, det er kun et volummål. Nettotonnasje NT er lik en faktor multiplisert med volumet i kubikkmeter av skipets lukkede rom og tanker beregnet for å føre last, men ikke mindre enn 0,30GT.
Ng Ka Long
Under Sommer-OL 2020 i Tokyo ble han utslått i gruppespillet.
Nettotonn
Litteratur
Lovdata Forskrift om måling av skip og flyttbare innretninger.Bilag I. Regler for fastsettelse av fartøyets brutto- og nettotonnasje.
Utholdenhet
Utholdenhet kan defineres som en organismes evne til å arbeide med relativ høy intensitet over lengre tid. En forutsetning for å ha god utholdenhet, er at organismen evner å skaffe nok energi og har nok styrke til det arbeidet som skal utføres. Man kan skille mellom to hovedformer: anaerob utholdenhet og aerob utholdenhet. Ulikheten består i hvilken metode som benyttes for å bygge opp energi.
Aerob utholdenhet står for organismens evne til å arbeide med relativ høy intensitet over lengre tid ved hjelp av aerobe energiprosesser i musklene.
Anaerob utholdenhet vil si organismens evne til å arbeide med svært høy intensitet i forholdsvis kort tid ved hjelp av anaerobe energiprosesser i musklene.
Aerob utholdenhetstrening
Aerob utholdenhetstrening er trening som holder et lavt til moderat intensitetsnivå, der musklene har tilstrekkelig tilførsel av oksygen.
En aerob treningsøkt bør vare fra 10 minutter og oppover, med minimum 80-90 pulsslag per minutt og med fokus på den anaerobe terskelen. Intensiteten bør være på over 60 % for å påvirke graden av utholdenhet.
Prosessene ved aerob energifrigjøring kan beskrives med formelen"og"
Anaerob utholdenhetstrening
Anaerob utholdenhetstrening er trening som holder et høyt intensitetsnivå i relativt korte perioder. Dette er en form for utholdenhetstrening som krever høy grad av viljestyrke hos utøveren, ettersom det relativt fort vil danne seg melkesyre i musklene. Denne typen utholdenhetstrening gir deg bedre tåleevne for melkesyre og forbedret evne til anaerob energifrigjøring.
Dead cat bounce
Dead cat bounce er et engelsk uttrykk innen finans, som refererer til en liten og kortvarig oppgang i prisen til en fallende aksje. Uttrykket beskriver ideen om at selv en død katt vil sprette dersom den faller fra en stor høyde.
Uttrykket finnes brukt i engelsk finanspresse siden 1985 og i norskspråklig presse siden 1989.
Kikokushijo
Kikokushijo ( og ) er japanske begrep for barna til japanske utflyttede som tar utdanningen sin delvis utenfor Japan. Det førstnevnte begrepet brukes for å referere til barn som har returnert til Japan, mens det sistnevnte brukes om barn som fremdeles er utenlands. På engelsk blir de vekselvis referert til som «sojourn children» eller «returnees». Begrepet «third culture kids» har også blitt brukt, men ikke uten forbehold. Omtrent 10,000 barn av japanske utenlandsboende (2002) returnerer til Japan hvert år, mens om lag 50,000 oppholder seg utenlands til enhver tid; dette antallet har forholdt seg relativt stabilt i 1990-årene etter rask vekst i 1970- og 80-årene. 40 % av dem besøker skoler drevet av Japans Utdanningsdepartement mens de bor utenlands.
Utdanningsdepartementet innså allerede i 1966 at Japans skolesystem møtte utfordringer i utdannelsen og reintegreringen av barn som hadde returnert fra utlandet. Med idéen om nihonjinron  i bakgrunnen – som la vekt på det japanske samfunns påståtte unikhet – begynte kikokushijo å bli karakterisert i 1970-årene som problembarn som trengte assistanse for å omstille seg til det japanske samfunn; man mente at de var for vestlige og individualistiske. Ironisk nok kom mye av bildet av kikokushijo som «pedagogisk foreldreløse» som trengte «redning» fra foreldrene til barna selv. I løpet av 1980-årene kom imidlertid kikokushijo til å bli sett på som en ny elite heller enn et problem; deres språk- og kulturelle ferdigheter gav dem en status som verdifulle redskap for å sikre Japans internasjonalisering. Over 300 universiteter tilbyr avslappede inngangskriterier for kikokushijo (1997), et system som har blitt kritisert for preferensiell behandling og omvendt diskriminering. De blir ofte feilaktig ansett for å ha flytende kunnskaper i engelsk, til tross for at mange faktisk ikke har tilbrakt tid i engelskspråklige land.
Liste over borgermestre i Sjógv
Liste over borgermestre i Sjógv. Sjógv på Færøyene oppstod i dagens form ved en kommunedeling i 1952.
Národní muzeum - nová budova
Nová budova eller Národní muzeum – Nová budova er en museums- og kontorbygning i Praha i Tsjekkia. Navnet betyr «ny bygning«. Publikum har kun tilgang på den museale delen av bygningen, som også er tilsluttet institusjonen Nasjonalmuseene (Národní muzeum) i byen. Resten er forbeholdt føderalforsamlingen Federální shromáždění.
Nová budova ligger i Vinohradská 1, og slik navnet antyder er bygningens arkitektur, politiske betydning og nyeste historie det mest oppsiktsvekkende ved den. Bare en svært liten del av bygningen tjener som utstillingsarealer, men bygningen ligger ved siden av det store naturvitenskapelige nasjonalmuseet i Palác Adria.
I 2006 ble Nová budova innlemmet i det tsjekkiske Nasjonalmuseet. Fra 1995 til 2009 holdt også Radio Free Europe til i bygningen, men radiostasjonen flyttet ut med virkning fra 1. juni 2009.
Moderne raritetskabinett
Gjenstandene som vises i museumsdelen kan knapt omtales museumsgjenstander i egentlig forstand. I grunnetasjen er enkelte montre med arkeologiske jordfunn, mens resten av plassen er viet rene «lekegjenstander», hvor de besøkende kan få ikle seg jernhansker eller riste i metalliske rustningskjorter.
Seksjonen for dukketeater og diverse andre objekter inneholder derimot ikke noe interaktivt tilbud til de besøkende. Det har blitt hevdet at utvalget av nyere plakatkunst neppe er kvalitativt representativt for nasjonal tsjekkisk kunst.
Et større område rommer forelesningssal, og er flittig brukt til å undervise studenter.
Husets stolte historie
Mer spennende er nok husets historie. Bygningen ble opprinnelig bygget i klassisk moderne Jaroslavem Rösslerem-stil som Prahas børs. Den åpnet 24. februar 1938. Under andre verdenskrig fikk bygningen først tjene som militært lager, dernest som anlegg for tysk opera, og mot slutten av krigen som sykehus.
Eupalelius
Eupalelius er en slekt av biller som tilhører familien trebukker (Cerambycidae).
Utbredelse
Artene er endemiske for Madagaskar.
Älvsborg festning
Älvsborg festning (dansk Elfsborg) er navnet på en festning som lå ved munningen av Göta älv i Sverige. Festningen lå syd for elven og vest for det senere Göteborg. Festningen ble anlagt før 1366 og var da av tre.
Borgen ble angrepet av Christian II i 1502 og brent ned. Borgen ble reist igjen og denne gangen i stein. Allerede i 1673 ble den rasert og nye Älvsborg festning ble anlagt på midten av 1600-tallet et stykke fra den gamle.
Thomas Tellefsen
Thomas Dyke Acland Tellefsen (født 26. november 1823 i Trondhjem, død 6. oktober 1874 i Paris) var en norsk pianist og komponist.
Thomas Tellefsen fra Trondhjem studerte under sin far, organisten Johan Christian Tellefsen, samt med Ole Andreas Lindeman. Thomas var oppkalt etter Thomas Dyke Acland som faren hadde møtt i Trondheim i 1807. Han ble gift i Paris 8. mai 1858 med sangerinnen og bysbarnet Severine Petrine Bye.
Thomas ga sin første offentlige konsert i sin hjemby våren 1842. I det påfølgende år reiste han til Paris, hvor han ble elev av Charlotte Thygeson, og senere Friedrich Kalkbrenner. I årene 1844 til 1847 ble han periodisk undervist av Frédéric Chopin, som også ble hans personlige venn. Chopin hadde stor påvirkning på Tellefsens musikalske stil.
Etter en svært vellykket debut i Paris i 1851 ble Tellefsen snart ansett som en av de største pianister i sin samtid. Spesielt ble han sett på som en dyktig tolker av Chopins musikk. Da Chopin døde i 1849, tok også Tellefsen over noen av dennes elever, inklusive Jane Stirling. På 1850- og 1860-tallet gjorde Tellefsen stor suksess, og var bl.a. på flere turneer i England, Sverige og Norge. Tellefsen døde i Paris i 1874, og er gravlagt ved Cimetière d´Auteuil.
Fruktfluer
Kroppen er ofte lys brun gjerne med en mørkere bakkropp som hos noen arter har striper eller mørkere partier. Bananfluer er små avlange, bevingede fluer. Øynene er ofte lysende og ofte røde.
Eggene legges på plasser med gjærsopp, bakterier eller andre mikroorganismer. Noen i kompost eller sopp. Bananfluer legger opp til flere hundre egg om dagen.
Larvene hos enkelte arter lever som rovdyr på skumsikader eller akvatiske arter av tovinger. Noen gnager blad (plantespisere). Alle fluer gjennomgår en fullstendig forvandling, med et puppestadium.
Systematisk inndeling
Fruktfluer tilhører overfamilien Ephydroidea. De andre familiene i denne gruppen er sumpskogfluer Diastatidae; gnagerfluer Camillidae, vannfluer Ephydridae, stråfluer Chloropidae, Tethinidae og canacider Canacidae.
Höganäsbreen
Höganäsbreen er en 3 km² stor isbre på Spitsbergen, Svalbard, mellom Reindalen og Braganzavågen, i det sørøstre Nordenskiöld Land. Breen ligger bare 5 km fra tettstedet Sveagruva og inntil inngangen til Svea Nord i fjellet Boret. Gruveveien går over breen. I øst reiser det massive fjellet Kolhamaren (853 m) seg.
Den er en ca. 5,5 km lang bre som starter umiddelbart øst for Sjaktbreen og nord for Deinbolttoppane (714 m), øst for fjellet Sigaren (864 m). Denne breen har seks sidebreer som munner ut i Höganäsbreen fra vest og nord: Stollbreen, Ortbreen, Skonuddbreen, Feiselbreen, Borbreen og Kilbreen.
Höganäsbreen fortsetter går sørøstover til den munner ut i Braganzavågen litt norsøst for Svea. Den har avsatt en 500 meter bred morenemasse.
Breen er oppkalt etter det svenske stedet Höganäs i Skåne, hvor det også brytes kull.
Kreis Riesa
Kreis Riesa var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Riesa. Kretsen ble dannet av den vestlige delen av det tidligere Amtshauptmannschaft Großenhain. Kretsen grenset til Kreis Bad Liebenwerda i nord, Kreis Großenhain i øst, Kreis Meißen i sør og Kreis Oschatz i vest.
Kretsen var dominert av stålindustrien i byene Gröditz og Riesa, og av den kjemiske industrien i byen Nünchritz.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Riesa. Den 1. august 1994 ble den slått sammen med kretsen Landkreis Großenhain til den nye kretsen Landkreis Riesa-Großenhain som eksisterte frem til 2008.
Srikanth Kidambi
Srikanth Kidambi (født 7. februar 1993) er en indisk badmintonspiller. Han har ingen større internasjonale titler, men har blant annet bronse fra det asiatiske mesterskapet fra 2016.
MALICE MIZER Live Selection
MALICE MIZER Live Selection er en DVD av Malice Mizer som ble utgitt den 28. mars, 2007. DVD-en inneholder videoklipp fra konsertene Sans retour Voyage "derniere" ～encoure une fois～ og merveilles ～終焉と帰趨～l'espace.
Strömsund (Storuman kommune)
Strömsund (umesamisk: Stuoraluoktta) er et lite tettsted i Storumans kommun i Västerbottens län i Sverige, det ligger ved den nordlige bredden av sjøen Storuman.
MY «Faun»
MY «Faun» er en motorcruiser, også kalt motoryacht eller lystbåt, som ble bygget i 1916 ved Damsgaards Baatbyggeri og Motorforretning i Bergen. Per 2020 eies båten av Hardanger Fartøyvernsenter, som er underlagt Hardanger og Voss museum. Båten har blitt restaurert og er et sentralt objekt i museets samlinger.
Historikk
Det er mulig å leie Faun med mannskap fra fartøyvernsenteret. Båten er egnet til kortere eller lengre turer i Hardangerfjorden eller i farvann rundt Bergen.
Søby (Ærø)
Søby er den nordligste byen på Ærø. Byen har 656 innbyggere (2007), og tilhører Ærø kommune.
Ortbreen
Ortbreen er en isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Breen ligger bare 3 km fra tettstedet Sveagruva og 1 km fra inngangen til Svea Nord. Den er en ca. 1,5 km lang bre som starter umiddelbart øst for Stollbreen og nord for Deinbolttoppane (714 m), og løper noe øst for fjellet Sigaren (864 m).
Søby (Ærø)
Industri
Søby er en aktiv verfts- og fiskeriby med skipsverft, handelsliv, ferjedrift og fiskerihavn. Her ligger Ærøs fiskerflåte, bestående av mindre garnbåter og ståltrålere. Ståltrålerne er kun «hjemme» en del av året.
Ortbreen
Ortbreen fortsetter nordover til den munner ut i Höganäsbreen, som går videre sørøstover forbi inngangen til Svea Nord og videre ned mot Braganzavågen.
Søby (Ærø)
Industri
Søby Værft bygger blant annet orlogsfartøyer til sjøforsvaret. Verftet har to reparasjonsdokker som kan ta imot fraktskip på opptil 2000 tonn, og er øyas største arbeidsplass med over 100 ansatte. En ny, større dokk er i ferd med å bli bygget.
Trafikk
Det er daglig ferjetrafikk til Mommark på Als og Faaborg på Fyn. I 1979 kjøpte et nystarta Søby-rederi palleskipet «Østbornholm», bygd i 1966. Det gjennomgikk en større ombygning på Søby Værft, ble omdøpt til «Søby-Færgen» og innsatt på Søby–Fåborg-ruta. Denne turen tar litt over én time, og passerer underveis Bjørnø og Avernakø. 1. januar 1995 overtok Det Ærøske Færgetrafikselskab drifta av ruta.
Höhenstraße undergrunnsstasjon
Höhenstraße er en stasjon på Frankfurts undergrunnsbane.
Samtaleterapi
Samtaleterapi betegner et fagfelt innen psykoterapi der utøvere med samtaleterapeutisk ekspertise arbeider med pasienter / klienter innen de rammer som den fortrolige samtalen kan gi. Psykiatere, psykologer, psykoterapeuter, sosionomer, spesialutdannede samtaleterapeuter med flere tilbyr samtaleterapi. Mye av den moderne samtaleterapien har sitt grunnlag fra humanistisk psykologi. Spesialutdannede samtaleterapeuter uten legeutdannelse eller embetseksamen i psykologi kan tilby støttesamtaler og samtaleterapi både til klienter uten diagnose og diagnostiserte, medisinerte pasienter, dog uten å behandle diagnoser og i forståelse med henvisende lege.
Typiske arbeidsfelt i samtaleterapi er angst, depresjon, overgrep og andre traumer, sosiale og personlige relasjoner, livskriser, psykosomatisk sykdom og annet. Metoder og teknikker brukt i samtaleterapi vil kunne variere fra en samtaleterapeut til en annen ut fra den enkeltes faglige bakgrunn og plattform.
Samtaleterapi kan strekke seg over kortere eller lengre tid. For eksempel kan løsningsorientert samtaleterapi basert på kognitiv atferdsterapi egne seg for personer med behov for et mindre antall støttesamtaler i en forbigående utfordrende periode. Andre vil ha behov for et dyperegående terapeutisk forløp over lengre tid.
Ferjesambandet Øksfjord–Tverrfjord
Ferjesambandet Øksfjord–Tverrfjord er del av fylkesvei 8018 i Finnmark og forbinder Tverrfjord ferjekai på vestsida av Øksfjorden og Øksfjord ferjekai på østsida, begge i Loppa kommune. Strekningen drives av Fjord1.
Ferjestrekningen har en lengde på 3,0 km med en overfartstid på 15 minutter, den blir betjent av MF «Åfjord», med 4 - 5 avganger daglig i hver retning om hverdagen. 2014 var årsdøgntrafikken 9 kjøretøy.
Callimus
Utseende
Middelsstore, metallisk fargede trebukker, vanligvis med rødt pronotum. Dekkvingene er nesten parallellsidige og forholdsvis myke, fint hårete. Antennene er tynne, vanligvis omtrent så lange som kroppen hos hannene og betydelig kortere hos hunnene.
Utbredelse
Slekten har en holarktisk utbredelse.
Nydamskipet
Nydamskipet eller Nydambåten er et roskip som ble funnet ved utgravninger av Nydam mose vest for Sønderborg i Sønderjylland i 1859, 1863 og 1864. Skipet er tidfestet til årene omkring 320.
Nydamskipet er det eldste kjente rofartøyet i Nord-Europa, dendrokronologisk datert til 310 – 320 e.Kr., nedlegningen til 340-350 e.Kr. Skipet er klinkbygd på en bred kjølplanke og har fem bordganger på hver side. Eikekjølen er gjort av ett stykke og er 14,3 m lang. Bredden på kjølen er 57 cm midtskips og smalner til ca. 20 cm i endene. Både kjølen og bordgangene har utskårne klamper til festing av de 19 spantene. Stavnene reiser seg i en svak bue og er gjort av et trestykke. Hele skipet er omkring 23 meter langt, 3,5 m bredt og veier ca. 3 tonn. Skipet har antakelig hatt en besetning på ca. 45 mann, derav 36 roere. Årene var trolig bare ca. 3,5 m. lange og innfestet med keiper. Skipet har dessuten hatt utvendig sideror.
Historie
Skipet ble ca. 345 e.Kr. hugget i stykker og lagt ned i vannet som siden er grodd igjen og blitt til Nydam mose. Det var del av en av seks deponeringer av krigsbytte mellom 200 og 450 e.Kr. En vanlig tolkning er at skipet har tilhørt en fremmed hær som er blitt beseiret av den lokale fastboende befolkningen.
De første arkeologiske utgravninger i Nydam mose ble gjort av Conrad Engelhardt i årene mellom 1859 og 1863. Her ble det funnet store mengder våpen, bruksgjenstander og tre fartøyer fra eldre jernalder. Etter at skipet ble funnet i 1863 ble delene liggende i myra inntil de ble flyttet til Flensburg. Allerede senhøstes samme år var rekonstruksjonen kommet så langt at skipet ble utstilt i det lokale museet. Utgravningene ble imidlertid stanset etter krigsutbruddet mellom Danmark og Prøysen i 1864, og dessverre gikk mange av gjenstandene, deriblant to av båtene tapt. Funnene i Flensburg tilfalt etter fredsslutningen i 1864 prøysserne, og dette er grunnen til at de i dag befinner seg i Tyskland, selv om funnstedet i dag ligger i Danmark.
I 1877 ble Nydamskipet flyttet til Kiel og utstilt der. I 1925 ble det flyttet til et nybygd lokale ved Landsdelsmuseet i Kiel. På grunn av mange flyangrep ble skipet i 1941 flyttet på en lekter gjennom kanalene til Ziegelsee ved Mölln i Schleswig-Holstein.
Etter annen verdenskrig anmodet den danske regjeringen om at funnet skulle utleveres. Dette kravet ble imidlertid i 1947 avvist av den britiske militærregjeringen i Nord-Tyskland, som samtidig samtykket i at funnet skulle få fast opphold i Slesvig. Våren 1947 fikk skipet sin nåværende plass ved Landesmuseum Schleswig-Holstein, Schloss Gottorf utenfor Schleswig.
Eksterne lenker
Nydam Mose Nydam
Curtis Hanson
Curtis Hanson (født 24. mars 1945 i Reno, død 20. september 2016 i Los Angeles) var en amerikansk manusforfatter og regissør. Han vant i 1998 Oscar for beste filmatisering for filmen L.A. Confidential.
Björlings glaciär
Björlings glaciär er en isbre (svensk: glaciär) i Kebnekaisemassivet i Kiruna kommune som ligger på Kebnetjåkkas skråninger nedenfor Kebnekaises sydtopp. Dens bretunge går ned mot Kitteldalen.
Björlings glaciär er oppkalt etter Johan Alfred Björling som besteg Sydtoppen via nåværende Västra leden.
Breen har et langsomt minkende areal på 1,47 km², har et maksimaldyp på 225 m, et gjennomsnittsdyp på 94 m og et volum på 139 km³.
Alter ego
Alter ego er et uttrykk fra latin som betyr «annet jeg», det vil si stedfortreder, åndelig dobbeltgjenger (person eller venn som er tenker og føler helt som en annen) eller en annen identitet eller rolle dersom en lever et dobbeltliv.
Uttrykket brukes i dag med videre betydning og synes å tilsvare alias, AKA (engelsk for Also Known As, «også kjent som») og for å beskrive velutviklede rollefigurer innen revy og teater, samt forfatteres bruk av pseudonymer.
Det var Cicero som utmyntet begrepet som del av sine filosofiske funderinger, men han definerte det som «et annet selv, en venn til å stole på».
Fekting under Sommer-OL 1920
Fekting under Sommer-OL 1920. Fekting var med på OL-programmet for sjette gang 1920 i Antwerpen. Det ble konkurrert om seks olympiske titler, tre individuelle og tre i lag, alle for menn. Det ble fektet med kårde, sabel og florett.
Papua Ny-Guineas kvinnelandslag i fotball
Papua Ny-Guineas kvinnelandslag i fotball representerer Papua Ny-Guinea i internasjonal fotball. De er, etter Australias godkjente overføring til Asia, Oseanias nest beste lag etter New Zealand. Papua Ny-Guinea er regjerende Sør-stillehavsmestre.
Papua Ny-Guinea deltok i sitt første oseaniamesterskap i 1989, der de endte på fjerde og siste plass etter å ha tapt for New Zealand, Australia og Taiwan. Det samme gjentok seg i 1991, denne gangen riktignok uten Taiwan, men mot de to andre motstanderne to ganger. Det skjedde igjen i 1995, men nå hadde Papua Ny-Guinea redusert de stygge tapene kraftig.
I 1998 fikk mesterskapet en mer mesterskapsform, med to innledende runder, så semifinale. Dette var delvis på grunn av at flere land deltok, inkludert Amerikansk Samoa, som Papua Ny-Guinea slo komfortabelt. Papua Ny-Guinea kom til semifinalen, som de tapte for Australia, men de vant bronsefinalen mot et annet nytt lag, Fiji med 7-1. I 2003 etablerte Papua Ny-Guinea seg som best av de nest beste, da de kom på tredjeplass etter at mesterskapet hadde blitt redusert fra 10 til 5 lag, og cuprunden falt ut.
Praktkortvinger
Praktkortvinger (Oxyporinae) er en artsfattig gruppe av biller som hører til den store familien kortvinger (Staphylinidae). Det er bare funnet én art, Oxyporus rufus, i Norge. De kan lett kjennes på relativt stor størrelse, gilde farger i rødt, gult og svart og stort hode med svært store kjever (mandibler).
Papua Ny-Guineas kvinnelandslag i fotball
I 2007, etter at Australia hadde blitt overført til AFC, var Papua Ny-Guinea forutsigbart på andreplass i Oseaniamesterskapet. Imidlertid greide de bare en knepen seier over det nye laget Tonga. I samme år ble det laget et South Pacific Games uten New Zealand. På tross av et noe overraskende tap for Fiji vant Papua Ny-Guinea. De slo Tonga i finalen, riktignok etter ekstraomganger, 3-1. Papua Ny-Guinea fikk deretter spille mot New Zealand om en OL-plass. New Zealand vant kampen 2-0.
Praktkortvinger
Utseende
Middels store (7 – 12 mm), brokete fargede biller. Kroppen er blank og tilsynelatende hårløs. Hodet er stort, minst så bredt som brystskjoldet (pronotum) og omtrent så langt som bredt. Fasettøynene er ganske små og sitter i hodets forhjørner. Antennene er korte og fortykkede mot spissen. Kjevene (mandiblene) er sigdformede og svært lange, ofte lengre enn resten av hodet. Labialpalpene (det innerste paret av munnfølere) er uvanlig lange og det ytterste leddet er fiskespord-formet. Brystskjoldet (pronotum) er nokså lite, bredere enn langt, som oftest rødt på farge, blankt og glatt. Dekkvingene er ganske korte, med et par punktrekker, farget i rødt, gult og svart. Bakkroppen er gjerne rød med svart spiss. Beina er temmelig korte, tynne, leggene (tibiae) er litt krumme. Bilde kan finnes på:
Papua Ny-Guineas kvinnelandslag i fotball
VM-kvalifiseringen i 2010 endte igjen med at Papua Ny-Guinea slo de øvrige nasjonene men tapte for New Zealand; denne gangen ble tapet for New Zealand i finalen på 0–11, etter at førstekeeperen Linda Bunaga sonet karantene for et rødt kort i semifinalen mot Cookøyene. Papua Ny-Guinea vant semifinalen 1–0 mot de senere bronsemedaljørene.
Praktkortvinger
Levevis
Disse billene lever på ulike slags sopp, blant annet rørsopper og fluesopper. De graver tunneler i soppen og spiser insektlarver, men trolig også selve soppen. Larvene er soppspisere. Disse flotte billene er dessverre ikke vanlige i Norge.
Stor-Barcelona
Stor-Barcelona (katalansk: Àmbit Metropolità de Barcelona) er en region i Catalonia som omfatter byen Barcelona og alle forstedene. Den har et samla innbyggertall på 4 856 579. Regionen ble definert i 1987 i Lleis d'Ordenació Territorial («Lovene om territioriell ordning»), som ble godkjent av Catalonias parlament. Stor-Barcelona har et areal på 3 236,2 km².
Comarcaer
Stor-Barcelona består av de følgende comarcaene:
Innbyggere
Den følgende tabellen viser innbyggertalla i de ulike stedene i Stor-Barcelona. Talla er fra 2006.
Antonio Tosti
Antonio Tosti (født 4. oktober 1776 i Roma i Kirkestaten, død 20. mars 1866 i Roma) var en av den katolske kirkes kardinaler, og var tilknyttet Den romerske kurie.
Han ble kreert in pectore til kardinal i februar 1838 av pave Gregor XVI, publisert i februar 1839.
Han deltok ved konklavet 1846 som valgte pave Pius IX.
Pãulo Afonso IV-demningen
Pãulo Afonso IV-demningen, også kjent under navnet Moxoto, er en demning og et vannkraftverk i elven São Francisco i det østre Brasil. Installert kapasitet etter utbyggingen i 1955 var 3 409 MW totalt, men anlegget er siden utbygd videre og yter idag en maksimal effekt på 4 280 MW.
Dette er det siste av i alt fem større kraftverk i São Francisco-elva før den når havet, og ligger rett nedenfor Luiz Gonzaga-demningen, som demmer opp Itaparicasjøen. Anlegget ligger i delstaten Bahia, men like ovenfor grensen til delstaten Pernambuco.
Skonuddbreen
Skonuddbreen er en isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Breen ligger bare 7 km fra tettstedet Sveagruva og 1,5 km fra inngangen til Svea Nord. Den er en ca. 1,5 km lang bre som starter umiddelbart sør for Slakbreen og Gruvfonna, og øst for Skonuddane (669 m), et løper nord for fjellet Sigaren (864 m).
Skonuddbreen fortsetter sørover til den munner ut i Höganäsbreen, som går videre sørøstover forbi inngangen til Svea Nord og videre ned mot Braganzavågen.
Breen er oppkalt etter fjella like ved.
Bornheim Mitte undergrunnsstasjon
Bornheim Mitte er en stasjon på Frankfurts undergrunnsbane.
Giuseppe Gasparo Mezzofanti
Giuseppe Gasparo Mezzofanti  (født 19. september 1774 i Bologna i Kirkestaten, død 15. mars 1849 i Roma) var en av den katolske kirkes kardinaler, og var tilknyttet Den romerske kurie etter en lysende karriere som lingvist.
Bakgrunn
Giuseppe Gasparo Mezzofanti var sønn av tømmermannen Francesco Mezzofanti og hans hustru Gesualda Dall'Olmo Mezzofanti; han ble født i Via Malcontenti al vecchio No 1988 i Bologna og døpt 20. september 1774. Alle hans søsken, med unntak av søstreren Teresa, døde som spedbarn.
Han gikk på skole hos piaristene i Bologna, og der ble det undervist i de klassiske språk og dessuten i spansk, tysk og enkelte søramerikanske språk. Hans hukommelse ble vurdert som helt uvanlig stor. Som tolvåring begynte han på et treårig filosofistudium som han avsluttet med offentlig disputas. Så fulfte det teologiske studier, og de ble avsluttet på samme vis, og innen han hadde oppnådd kanonisk alder. Så begynte han studier i «orientalske språk».
Karriere
Han hadde undervist som professor i arabisk før han i 1833 ble kustos for Vatikanbiblioteket.
De språkene som det sies at han behersket, var albansk, amharisk, angolansk, arabisk, arameisk, armensk, gammelarmensk, bulgarsk, dansk, engelsk, etiopisk, farsi, fransk, georgisk, gammel og moderne gresk, hebraisk, rabbinsk hebraisk, hindi, illyrisk, irsk, italiensk, katalansk, kaldeisk, keltisk, kinesisk, koptisk, kurdisk, latin, malay, maltesisk, mongolsk, nederlandsk, norsk, polsk, portugisisk, russisk, samaritansk, sanskrit, sardisk, singalesisk, spansk, syrisk, svensk, tartarsk, tsjekkisk, tyrkisk, tysk, ungarsk og valakesisk.
Det sies at han talte 38 språk flytende, 30 andre språk mindre godt, og i tillegg kjente 50 dialekter.
Han hadde også interesser utenom de språklige, og befattet seg også med etnologi, arkeologi, numismatikk og astronomi.
Kardinal
Han ble kreert til kardinal i februar 1838 av pave Gregor XVI, med Sant'Onofrio al Gianicolo som tittelkirke.
Han deltok ved konklavet 1846 som valgte pave Pius IX.
Samtaleterapeut
En samtaleterapeut arbeider psykoterapeutisk innen de rammer som den fortrolige samtalen gir. Ut fra den enkelte samtaleterapeutens faglige bakgrunn, vil ulike metoder og teknikker kunne komme til anvendelse i det terapeutiske forløpet. Psykiatere, psykologer, psykoterapeuter, sosionomer, spesialutdannede samtaleterapeuter med flere tilbyr samtaleterapi. Spesialutdannede samtaleterapeuter uten legeutdannelse eller psykologisk embetseksamen kan tilby støttesamtaler og samtaleterapi både til klienter uten diagnose og diagnostiserte, medisinerte pasienter, dog uten å utgi seg for å kunne behandle diagnoser og i forståelse med henvisende lege.
Australsk mytologi
Australsk mytologi er et samlebegrep for de mytologiske forestillinger de ulike gruppene av aboriginene har hatt gjennom tidene, og spesielt fram til Australia ble kolonisert. Australsk mytologi er bygd opp av tre viktige deler: myter, magisk kunst som beskriver mytene og topografiske former som binder mytene til bestemte steder.
Fruktbarhet er det viktigste temaet. Både menn og kvinner blir regnet som skapere.
Innvielse
En særlig utfordring for forståelsen av aboriginenes troforestillinger er at den opprinnelig er basert på en trinnvis innvielse og opplæring. Kunnskapen om religiøs-estoterisk forståelse av landskap og hverdagsgjenstander, magiske handlinger og religiøse praksis er derfor i utgangspunktet ikke tilgjengelig for uinnvidde.
Regionale variasjoner
«Australsk mytologi» består av mange variasjoner over noen felles tema. Før kolonialiseringen i 1788 fantes det mellom 250 og 500 ulike folkegrupper i landet, avhengi av hvordan man regner. Variasjonene kan sees som et uttrykk for den stedstilpasning som mytene har gjennomgått i hver enkelt nomadegruppes leveområder.
Den australske mytologien har hatt store fellestrekk med den mytologien man fant i Melanesia, og det synes som om det var Australia som var den viktigste premissleverandøren i dette samspillet. Mytene var strengt kjønnsspesifikke, der mennene hadde oversikten over det meste, og det i enkelte grupper var dødsstraff for kvinner som lærte seg mytene. Samtidig har det nylig blitt oppdaget at kvinnene hadde sine parallelle myter som ikke menn hadde innsyn i.
Skapelsen, drømmetiden
Et stort flertall av myter fra hele Australia handler om skapere, som vandrer omkring og skaper ulike ting som vannhull, fjell, klippeformasjoner, mennesker og dyr. Skaperne gav navn til det de skapte, og sang disse navnene, og mytene blir derfor fortalt i dag i form av sang. Skaperne blir regnet som forfedre til senere mennesker, og har derfor en svært viktig posisjon. Rutene de gikk da de skapte, blir kalt for stier.
Tiden da skaperne skapte verden slik man kjenner den nå, blir ofte omtalt som Drømmetiden eller Drømmen. Drømmetiden er et originalt og komplekst system, som kan være vanskelig å oppsummere. Det er både en periode i tidenes morgen da verden ble til, og samtidig den kraften som skapte livet og opprettholder livet, noen ganger omtalt som Drømming. I tillegg kan «drømmetiden» forstås som en tidløs, evig tilblivelse opprettholdt gjennom seremonielle aktiviteter. Ytterligere en forståelse er at «drømmetiden» er en måte å lese landskapet på; landet er preget av skapelsen og drømmetiden, og den som har innsikt kan lese landskapet som en fortelling om skaperkreftene.
Man ser for seg at man gjennom drømmer får se meningen bak det som ble skapt, at drømmene viser mønstre som er etterlatt. Også i forbindelse med totemer er drømmer viktige. Om en kvinne rett før hun finner ut at hun er gravid for eksempel drømmer om et dyr eller et sted, kan dette bli tolket til at dette er totemen til barnet, og forteller noe om barnets åndelige slektskap.
Totemisme er viktig i australsk mytologi. Hver gruppe assosierer seg med et dyr eller en annen gjenstand i naturen, og disse fungerer som en identitetsbygger.
Mann / kvinne
Kulten for didjeriduen (Oksebrøleren) var sentral for mennene. Denne kulten utspilte seg som et skuespill, der man spilte de mytiske figurene. Et fallos-symbol hadde og en sentral plass, da kulten i stor grad glorifiserte mannlig fallisk kraft.
Regnbueslangen har en sentral plass i mytologien. Slangen representerer både maskuline og feminine verdier, og har dermed en mer komplisert symbolsk verdi. Forplantning og seksuell kunnskap synes å ha vært viktige også i denne delen av mytologien.
Gilles Simon
Gilles Simon (født 27. desember 1984 i Nice) er en fransk tennisspiller. Han representerte landet sitt under Sommer-OL 2012 i London, der han ble utslått i tredje runde i singel.
Han har nådd kvartfinalen i Grand Slam-sammenheng ved to anledninger og har vunnet totalt 14 titler på ATP-touren.
7. mai 2022 kunngjorde Simon at han legger opp etter 2022-sesongen.
Kreis Großenhain
Kreis Großenhain var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Großenhain. Kretsen ble dannet av den østlige delen av det tidligere Amtshauptmannschaft Großenhain. Kretsen grenset til Kreis Bad Liebenwerda i nord, Kreis Kamenz i øst, Kreis Dresden-Land i sørøst, Kreis Meißen i sør og Kreis Riesa i vest.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Großenhain. Den 1. august 1994 ble den slått sammen med kretsen Landkreis Riesa til den nye kretsen Landkreis Riesa-Großenhain som eksisterte frem til 2008.
Våpenskjold
Gjennom den nye kommunal-lovgivningen i DDR av 17. mai 1990 kunne kommuner og kretser igjen bruke kommune- og kretsvåpen, som ble forbudt i 1952. Våpenskjoldet til byen Großenhain er vist til venstre.
David Ellis
David Ellis (født 22. juni 1918, død 30. juni 1978) var en manusforfatter som sammen med Malcolm Hulke skrev Doctor Who-historien The Faceless Ones fra 1967. Historien ble skrevet av duoen etter at deres andre manus hadde blitt forkastet. Ellis hadde også fått manusene kalt The Clock, The People Who Couldn't Remember og The Ocean Liner forkastet. Deres andre manus, The Big Store, ble heller ikke produsert, selv om den gikk gjennom flere omskrivinger. Fra denne historien ble delen om at folk ble byttet ut med kopier brukt i The Faceless Ones.
Ellis skrev også for Dixon of Dock Green og Z Cars.
Helge Mehre
Helge Olrik Mehre (født 1. februar 1911 i Narvik, død 17. september 1997 i Oslo) var en norsk offiser og flyger.
Da annen verdenskrig brøt ut, hadde Helge Mehre allerede bakgrunn som flyger og politimann. Etter å ha deltatt i de tidlige krigshandlingene i Norge, kom han seg til Canada. Etter en periode ved Little Norway bar det tilbake til England. Her ble Mehre sjef for 331 skvadron, og senere sjef for vingen som omfattet 331- og 332 skvadron, 132 (Norwegian) Wing. Med Mehre som sjef, dro vingen til kontinentet, der skvadronene tok del i den allierte fremrykkingen gjennom Frankrike, Belgia og Nederland.
Mehre ble flygeress, med seks bekreftede nedskutte tyske fly.
Etter krigen fortsatte Mehre i Luftforsvaret. Han har blant annet vært direktør for Forsvarets høgskole, før han avsluttet sin militære karriere som kommandant på Akershus festning. Han var da generalmajor.
Utmerkelser
Major Helge Mehre ble i september 1942 tildelt Krigskorset med sverd «for personlig innsats i kamp, og for med mot og plikttroskap å ha ledet norske flygeavdelinger under operasjoner mot fienden gjennom lengre tid.» Han hadde deltatt i operasjoner over Den engelske kanal, Belgia og Frankrike, og hadde skutt ned og skadet fiendtlige fly.
Mehre ble også tildelt Krigsmedaljen, Deltagermedaljen og Haakon VIIs 70-årsmedalje. Mehre ble utnevnt til offiser av Den britiske imperieordenen, kommandør av den svenske Sverdordenen og kommandør av den nederlandske Oranje-Nassau-ordenen. Han ble tildelt de britiske dekorasjonene Distinguished Service Order og Distinguished Flying Cross og mottok også USAs Distinguished Flying Cross.
Feiselbreen
Feiselbreen er en isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Breen ligger bare 6 km fra tettstedet Sveagruva og 1 km fra inngangen til Svea Nord. Den er en ca. 1,5 km lang bre som starter umiddelbart sør for Gruvfonna, vest for Boret som gruva Svea Nord går inn i, samt øst for Feiselen (652 m), et løper nord for fjellet Sigaren (864 m).
Skonuddbreen fortsetter sørover til den munner trangt ut i Höganäsbreen, som går videre sørøstover forbi inngangen til Svea Nord og videre ned mot Braganzavågen.
Breen er oppkalt etter svensk «feisel» som betyr gruvehammer.
Francesco Saverio Massimo
Francesco Saverio Massimo  (italiener, født 25. februar 1806 i Dresden i Tyskland, død 11. januar 1848 i Roma) var en av den katolske kirkes kardinaler, og var tilknyttet den romerske kurie.
Han ble kreert in pectore til kardinal i februar 1838 av pave Gregor XVI, publisert i januar 1842.
Stenosophrops
Stenosophrops er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utseende
Nokså små (ca. 10 millimeter), avlange, blanke, brunlige oldenborrer. Hannene har antenner med svært lange antenneblader (lameller), disse er lenger enn hode + pronotum. Beina er forholdsvis lange.
Utbredelse
Gruppen er utbredt i Sørøst-Asia, den ser ut til å være endemisk for Taiwan.
Feira de Santana
Feira de Santana er en by og kommune i delstaten Bahia i nordøstregionen av Brasil. Feira de Santana er den nest største byen i delstaten og har en rekke industribedrifter.
Petinopus
Petinopus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.
Utbredelse
Arten lever i Australia.
Kebnepakteglaciären
Kebnepakteglaciären er den nordligste av de tre isbreene (svensk: glaciär) som finnes på fjellmassivet Kebnekaises østre side. Kebnepakteglaciären sitter i akkumulasjonsområdet sammen med Isfallsglaciären og Storglaciären. Isbreen ligger nedenfor toppen Giebmebákti og gjør en skarp sving rundt Norra Klippberget ned i Darfáljávri. Isbreen er på grunn av denne kurven svært oppsprukket i partier.
Tidligere kalvet breen i Darfáljávri via en ca 30 meter høy isbrekke, men i dag har den trukket seg så mye tilbake at ingen kalving skjer.
The Wade Robson Project
The Wade Robson Project er en amerikansk hiphopdansekonkurranse og TV-show som gikk på MTV i 2003. Programmet ble laget av Wade Robson. Det hadde nesten samme format som So You Think You Can Dance, men danserne her danset solo. 80 dansere konkurrerte om en premie på $100 000. Det hele ble avsluttet i en direktesendt finale som til slutt ble vunnet av Tyler Banks.
Regi var ved R. Brian DiPirro.
Martin Weber
Martin Weber (født 15. april 1954 i Pappenheim i Bezirk Suhl) er en tysk tidligere skihopper som konkurrerte for DDR.
Han deltok i den tysk-østerrikske hoppuka fra 1975 til 1980, og ble nummer 3 sammenlagt i 1977/78 og 1979/80. Han vant ett enkeltrenn, i Bischofshofen 6. januar 1980. Hoppuka 1979/80 inngikk i verdenscupens første sesong, der han ble nummer 26 sammenlagt.
I VM i Lahtis i 1978 ble han nummer 18 i normalbakken. Han ble nummer 11 i normalbakken i OL i Lake Placid i 1980. I VM i skiflyging i Vikersund i 1977 ble han nummer 8.
Xingó-demningen
Xingó-demningen er en demning og et vannkraftverk i elven São Francisco i det østre Brasil. Installert kapasitet etter utbyggingen i 1994 var 3 162 MW totalt, men anlegget skal utbygge til maksimal effekt på 5 020 MW i 2010, fordelt på 10 turbiner. Demningen er 3 623 m lang og 141 meter høy.
Dette er et av de siste av de fem større kraftverkene i São Francisco-elva før den når havet, og ligger 65 km fra Pãulo Afonso IV-demningen. Anlegget ligger mellom delstatene Alagoas og Sergipe. Reservoaret som demmes opp er 65 km langt.
Australian Open 2008
Australian Open 2008 ble arrangert i Melbourne 14. – 27. januar. Australian Open er en Grand Slam-turnering i tennis. Singleturneringer for herrer ble vunnet av serberen Novak Đoković og dametittelen av Marija Sjarapova.
Stenoxotus
Stenoxotus er en slekt av biller som tilhører familien trebukker (Cerambycidae).
Utseende
Middelsstore, slanke, langbeinte, brunrøde til svarte trebukker. Dekkvingene er kraftig innsnevret bakover, bakerst som tynne fliker, og når ikke til bakkroppsspissen. Antennene er ganske tynne, omtrent så lange som kroppen. Hodet er snuteformet forlenget, med små, utstående fasettøyne. Pronotum er avrundet sekskantet, smalere foran enn ban, mye smalere enn dekkvingene ves roten. Beina er lange, lårene litt fortykkede.
Utbredelse
Artene er endemiske for Madagaskar.
Torgilsholtunnelen
Torgilsholtunnelen er en veitunnel på europavei 134 i Ullensvang kommune i Vestland. Tunnelen har ett løp og er 189 meter. Den åpnet i 1978.